সমাগত পঞ্চায়ত নিৰ্বাচনৰ প্ৰাকক্ষণত বিজেপি দলটোৰ এজন বিধায়কে অচিনাক্ত ব্যক্তিৰ পৰা হত্যাৰ ভাবুকি পোৱাৰ খবৰে ৰাজনৈতিক মহলত মৃদু চাঞ্চল্যৰ সৃষ্টি কৰিছে। বোকাজান সমষ্টিৰ এই বিধায়কজনৰ নাম ডাঃ নোমল মমিন।
বিধায়ক মমিনে আজি এই সন্দৰ্ভত দিচপুৰ আৰক্ষী থানাত এখন এজাহাৰ দিছে। এজাহাৰত উল্লেখ কৰা মতে, আমেৰিকাৰ পৰা কোৱা বুলি দাবী কৰা এজন ব্যক্তিয়ে তেওঁক এসপ্তাহৰ পিছত হত্যা কৰা হ'ব বুলি ভাবুকি দিয়ে। অগা-পিছাকৈ দুটা নম্বৰৰ পৰা কল কৰিছিল অচিনাক্ত ব্যক্তিজনে। প্ৰথম কলটো কৰিছিল পুৱা ৪.৪৫ বজাত আৰু দ্বিতীয়টো তাৰ পাঁচ মিনিটৰ পিছত। নম্বৰ দুটা আছিল ক্ৰমে ৪৪০১৫২৬ আৰু ১১২৭৬৯২।
মন কৰিব লগীয়া যে ভাবুকি দিয়া ব্যক্তিজনে "আপুনি অসমত বিজেপিৰ এজন ডাঙৰ লীডাৰ" বুলি মমিনক উল্লেখ কৰে। "we will take action against you after one week" এই বুলি ভাবুকি দিয়ে বিধায়কজনক।
ডাঃ নোমল মমিনে তেওঁৰ এজাহাৰৰ এটা প্ৰতিলিপি অসম আৰক্ষীৰ বিশেষ সঞ্চালক প্ৰধান পল্লৱ ভট্টাচাৰ্য্যলৈও প্ৰেৰণ কৰে।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
